CELEX: 32015D1849
Language: sk
Date: 2015-10-13 00:00:00
Title: Vykonávacie rozhodnutie Komisie (EÚ) 2015/1849 z 13. októbra 2015 o opatreniach na ochranu pred zavlečením škodlivých organizmov na územie Únie a ich rozšírením na ňom, pokiaľ ide o určité druhy zeleniny s pôvodom v Ghane [oznámené pod číslom C(2015) 6858]

15.10.2015   
            
            
               SK
            
            
               Úradný vestník Európskej únie
            
            
               L 268/33
            
         VYKONÁVACIE ROZHODNUTIE KOMISIE (EÚ) 2015/1849
   z 13. októbra 2015
   o opatreniach na ochranu pred zavlečením škodlivých organizmov na územie Únie a ich rozšírením na ňom, pokiaľ ide o určité druhy zeleniny s pôvodom v Ghane
   
      
         [oznámené pod číslom C(2015) 6858]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3 tretiu vetu,
   keďže:
   
               (1)
            
            
               Fytosanitárne kontroly vykonané členskými štátmi na zásielkach určitých rastlín a rastlinných produktov s pôvodom v Ghane odhalili, že mnoho týchto rastlín a rastlinných produktov bolo napadnutých škodlivými organizmami, najmä neeurópskymi druhmi čeľade Tephritidae, ako Ceratitis cosyra (Walker), Thrips palmi Karny alebo Bemisia tabaci (Genn.). Počet zadržaných zásielok so škodlivými organizmami smerujúcich z Ghany na územie Únie od roku 2009 značne stúpol. Väčšina prípadov zadržania sa týka rastlín (s výnimkou semien) Capsicum L., Lagenaria Ser., Luffa Mill., Momordica L. a Solanum L. s výnimkou S. lycopersicum L. (ďalej len „špecifické komodity“).
            
         
               (2)
            
            
               Audity, ktoré vykonala Komisia v Ghane v rokoch 2012 a 2015, odhalili nedostatky v systéme vydávania rastlinolekárskych osvedčení pre vývoz. Napriek zárukám a opatreniam, ktoré ohlásili príslušné orgány Ghany, počet prípadov zadržania naďalej stúpal.
            
         
               (3)
            
            
               Na základe výsledkov spomínaných auditov a vzhľadom na počet prípadov zadržania Komisia dospela k záveru, že súčasné fytosanitárne ochranné opatrenia v Ghane nestačia na to, aby zaručili neprítomnosť škodlivých organizmov v zásielkach rastlín a rastlinných produktov s pôvodom v Ghane, ani na to, aby sa pri dovoze špecifických komodít vyhlo riziku zavlečenia škodlivých organizmov na územie Únie.
            
         
               (4)
            
            
               Mali by sa prijať opatrenia, ktoré pomôžu zabrániť riziku, ktoré predstavuje dovoz špecifických komodít do Únie. Následne by sa mal zakázať vstup špecifických komodít na územie Únie.
            
         
               (5)
            
            
               Tieto opatrenia by mali ostať v platnosti do 31. decembra 2016, aby sa zabránilo pretrvávajúcemu riziku zavlečenia škodlivých organizmov a zároveň sa umožnilo Ghane zdokonaliť svoj systém osvedčovania.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Zakazuje sa vstup rastlín (s výnimkou semien) Capsicum L., Lagenaria Ser., Luffa Mill., Momordica L. a Solanum L. s výnimkou S. lycopersicum L. s pôvodom v Ghane na územie Únie.
   Článok 2
   Článok 1 sa uplatňuje do 31. decembra 2016.
   Článok 3
   Toto rozhodnutie je určené členským štátom.
   
      V Bruseli 13. októbra 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.